एउटा समय थियो जहाँ मान्छे पूर्ण हुनसक्तछ भन्ने कुरामा विश्वासै थिएन । अहिलेको आधुनिक भनिने समाजमा पनि यो मान्यता विद्यमान नै छ । जसरी कक्षामा बल्लतल्ल उत्तीर्ण हुने विद्यार्थीका लागि डिस्टिङ्गसन र फ्रष्ट डिभिजन अति असम्भव कुरा हो भने अध्ययनशील विद्यार्थीका लागि यो सरल काम हो, त्यसैगरी चरित्रको पूर्णता पनि सबैका लागि सजिलै प्राप्त गर्न सक्ने विषय कदापी होइन तर संवेदनशीलतालाई बढाउँदै जाँदा पुगिने अन्तिम गन्तव्य भने अवश्य हो । यद्यपी हामीले परोपकारी व्यक्ति, परिवार, समाज, राष्ट्र र संसारको कुरा गर्ने हो भने उक्त कुरा चरित्रको पूर्णताको आधारशीलामा मात्र दीगो र अनन्त हुन सक्तछ ।
